Arne Samuelsen

Arne Samuelsen (født 1950) er en norsk maler. Han har utdannelse fra Westerdals reklameskole og Kunstakademiet. Samuelsen har særlig malt landskapsmotiver med surrealistiske elementer, men også arbeidet med scenografi for danseteater og illustrert flere bildebøker, blant annet Drømmereise fra 1989 med egen tekst. Han mottok Kulturdepartementets bildebokpris i 1986 for Gutten som ville eie snøen med tekst av Dag Larsen.

Arne Samuelsen er innkjøpt av blant annet Norsk kulturråd, Norges Bank, Riksgalleriet og Nasjonalgalleriet – samt Museet for samtidskunst der han er representert med tre malerier.

 Referanser 

 Eksterne lenker 
 Presentasjon fra Kunstnernes informasjonskontor

Kategori:Norske illustratører
Kategori:Norske malere
Kategori:Vinnere av kulturdepartementets barnebokpriser
Kategori:Norske tvillinger